NÁVRH
UZNESENIE VLÁDY SLOVENSKEJ REPUBLIKY
č. 
z 

k „Analýza nákladovosti výstavby diaľnic v SR“

Číslo materiálu: |
Predkladateľ: | minister dopravy, pôšt a telekomunikácií
Vláda
A. berie na vedomie

A.1  	Analýzu nákladovosti výstavby diaľnic v SR

B. ukladá

      podpredsedovi vlády a ministrovi financií
      
      B.1 predložiť na rokovanie vlády návrh novely zákona NR SR č. 18/1996 Z. z. o cenách v znení neskorších predpisov, s cieľom rozšíriť pôsobnosť Ministerstva výstavby a regionálneho rozvoja SR o oblasť maximálnej ceny verejnej práce
             do 30. júna 2005

     ministrovi dopravy, pôšt a telekomunikácií

     B.2  na novozačínaných stavbách diaľnic a rýchlostných ciest použiť v úpravách  cien pri zmenách nákladov  metodiku  Medzinárodnej federácie inžinierov konzultantov  
             od 1.januára 2006

    ministrovi výstavby a regionálneho rozvoja

     B.3 predložiť na rokovanie vlády návrh novely zákona NR SR č. 254/1998 Z. z. o verejných prácach, s cieľom zabezpečiť vykonávanie štátnej expertízy stavebného zámeru diaľnic v dvoch etapách, s určením maximálnej ceny verejnej práce v druhej etape
             do 30. júna 2005
            
     B.4 zabezpečiť odborné posudky k štátnej expertíze stavebného zámeru diaľnic a rýchlostných ciest výhradne odbornou organizáciou
             trvalo
            
    B.5  predložiť na rokovanie vlády návrh novely zákona NR SR č. 50/1976 Zb. o územnom  plánovaní a stavebnom poriadku (stavebný zákon) v znení neskorších predpisov a o zmene a doplnení niektorých zákonov s cieľom odňať obci pôsobnosť orgánu územného plánovania pri stavbách diaľnic, rýchlostných ciest a ciest I. triedy na úseku územného konania. Túto pôsobnosť prideliť krajskému stavebnému úradu.
            do 30. júna 2005 

     predsedovi Úradu pre verejné obstarávanie
    
     B.6 predložiť na rokovanie vlády návrh novely zákona NR SR č. 523/2003 Z. z. o verejnom obstarávaní v znení neskorších predpisov , s cieľom zabezpečiť zaradenie maximálnej ceny verejnej práce podliehajúcej štátnej expertíze do súťažných podkladov
             do 30. júna 2005
    
     B.7  predložiť na rokovanie vlády návrh novely zákona NR SR č.523/2003 Z.z. o verejnom obstarávaní v znení neskorších predpisov, s cieľom uplatniť určenie pevnej ceny za verejnú prácu bez ohľadu   na lehotu výstavby (nadväzne na bod B.2 tohto uznesenia)
            do 30. júna 2005

     predsedovi Štatistického úradu

     B.8 publikovať štatistické údaje na účely uplatnenia metódy Medzinárodnej federácie  inžinierov konzultantov  v úpravách cien pri zmenách nákladov na stavbách diaľnic a rýchlostných ciest
            od 1. januára 2006

Vykonajú:
podpredseda vlády a minister financií
minister dopravy, pôšt a telekomunikácií
minister výstavby a regionálneho rozvoja
predseda Úradu pre verejné obstarávanie
predseda Štatistického úradu